
Tehyn Pirkanmaan hyvinvointialueen luottamusedustajaorganisaation täydennysvaalit 
Täydennysvaaleissa täydennetään luottamusedustajaorganisaatioon varaluottamusedustajia toimikaudelle 2024–27. Lue lisää luottamusedustajista ja luottamusedustajan tehtävistä: tehy.fi

Vaalien toteutus 
Täydennysvaalit toteutetaan sähköisinä vaaleina sairaalapalveluiden vaalialueella. Ehdolle asettaminen ja asettuminen sekä äänestäminen vaaleissa tapahtuvat sillä alueella, jolla kyseiset jäsenet työskentelevät. 
Vaaleissa tehtävät täytetään suurimman saadun äänimäärän perusteella.
Mikäli ehdokkaita on yhtä monta tai vähemmän kuin täytettäviä tehtäviä katsotaan syntyneeksi sopuvaalit. Tasatilanteessa ratkaisee arpa.

Ehdokkaan asettaminen 
· Yksi äänioikeutettu voi asettaa kuhunkin vaaliin vain yhden ehdokkaan ja vain sille alueelle, jossa asettaja ja ehdolle asetettava toimivat. 
· Ehdokas ei voi itse asettaa itseään ehdolle 
· Jokainen äänioikeutettu tehyläinen jäsen on vaalikelpoinen omalla alueellaan 
Ehdokasasiakirjan ja muun vaaliaineiston toimittaminen 
· Allekirjoitettu ehdokasasiakirja tulee toimittaa sähköpostilla ao380@tehy.net alla ilmoitetun ehdokasasettelun päättymispäivän klo 12.00 mennessä. Otsikoi viesti ”Ehdokasasiakirja”. 
· Skannatun tai kuvatun asiakirjan tulee olla kaikilta osiltaan täytetty ja riittävän laadukas luettavaksi.
· Ehdokkaan tulee täyttää esittely ja kuva itsestään sähköiselle vaalialustalle osoitteessa vaalit.tehy.fi ennen äänestyksen alkua.
· Mikäli yllämainittua aineistoa ei ole toimitettu kuvatulla tavalla, ehdolle asetetun ehdokkuus hylätään puutteellisen aineiston vuoksi.
Äänioikeuden tarkistaminen ja vaalialueen oikaisu 
Jäsenet voivat tarkistaa äänioikeutensa olemalla yhteydessä omaan ammattiosastoonsa ehdokasasetteluaikana. Äänioikeus edellyttää työ- tai virkasuhdetta Pirkanmaan hyvinvointialueella ja Tehyn jäsenyyttä. 
[image: ]Mikäli huomaat vaaliaikana, että et pääse äänestämään sillä vaalialueella, jolla työskentelet, ole yhteydessä niina.kokkola@pirha.fi viimeistään 24h ennen äänestysajan päättymistä.

Vaalialueet 
Sairaalapalveluissa Psykiatrian toimialue, Hatanpään kampus ja Sisätaudit, keuhko-, iho- ja allergiasairauksien toimialue

Täydennysvaaleissa täytettävät luottamustehtävät
	Varaluottamusedustaja Hatanpään kampusalueelle
	Varaluottamusedustaja Psykiatrian toimialueelle
Varaluottamusedustaja Sisätautien, keuhko-, iho- ja allergiasairauksien toimialueelle

Vaaliaikataulu 
Ehdokasasettelu alkaa 5.10.2026 klo 12.00 ja päättyy 19.10.2026 klo 12.00 Sähköinen äänestys alkaa 3.11.2026 klo 12.00 ja päättyy 11.11.2026 klo 12.00 

Äänestäminen vaaleissa 
Sähköisissä vaaleissa voi äänestää joko Tehy -sovelluksella tai osoitteessa vaalit.tehy.fi. Seuraa oman ammattiosastosi viestintää. 


Vaalilautakunta 
Jenni Lahti-Laurila
Niina Kokkola
Juha Takala

